title: 2014/285/ES: Politikas un drošības komitejas Lēmums EUTM Mali/2/2014 ( 2014. gada 13. maijs ), ar ko pieņem trešo valstu palīdzību Eiropas Savienības militārajā misijā, lai palīdzētu Mali bruņoto spēku apmācībā ( EUTM Mali )

text:
               17.5.2014

               LV

               Eiropas Savienības Oficiālais Vēstnesis

               L 147/70

         POLITIKAS UN DROŠĪBAS KOMITEJAS LĒMUMS EUTM MALI/2/2014
   (2014. gada 13. maijs),
   ar ko pieņem trešo valstu palīdzību Eiropas Savienības militārajā misijā, lai palīdzētu Mali bruņoto spēku apmācībā (EUTM Mali)

      (2014/285/ES)

   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 8. panta 2. punktu,
   tā kā:

               (1)

               Ievērojot Lēmuma 2013/34/KĀDP 8. panta 2. punktu, Padome pilnvaroja Politikas un drošības komiteju (PDK) pieņemt attiecīgus lēmumus par trešo valstu piedāvātās palīdzības pieņemšanu.

               (2)

               Ievērojot ES misijas komandiera ieteikumu un Eiropas Savienības Militārās komitejas ieteikumu par Gruzijas, Moldovas Republikas un Melnkalnes palīdzību, Gruzijas, Moldovas Republikas un Melnkalnes palīdzība būtu jāpieņem.

               (3)

               Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   1.   Gruzijas, Moldovas Republikas un Melnkalnes palīdzība Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), tiek pieņemta un tiek uzskatīta par būtisku.
   2.   Gruzija, Moldovas Republika un Melnkalne tiek atbrīvotas no finanšu ieguldījumiem EUTM Mali budžetā.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 13. maijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 14, 18.1.2013., 19. lpp.


title: Padomes lēmums (2001. gada 6. decembris) par eiro aizsardzību pret viltošanu

text:
Svarīgs juridisks paziņojums

|

32001D0887

Oficiālais Vēstnesis L 329 , 14/12/2001 Lpp. 0001 - 0002

		Padomes Lēmums(2001. gada 6. decembris)par eiro aizsardzību pret viltošanu(2001/887/TI)EIROPAS SAVIENĪBAS PADOME,ņemot vērā Līgumu par Eiropas Savienību, jo īpaši tā 31. pantu un 34. panta 2. punkta b) apakšpunktu,ņemot vērā Francijas Republikas iniciatīvu [1],ņemot vērā Eiropas Parlamenta atzinumu [2],tā kā:(1) Padomes Regula (EK) 974/98 (1998. gada 3. maijs) par eiro ieviešanu [3] nosaka, ka eiro skaidrā naudā ieviešams apgrozībā no 2002. gada 1. janvāra, un uzliek iesaistītajām dalībvalstīm pienākumu nodrošināt piemērotas sankcijas par eiro banknošu un monētu atdarināšanu un viltošanu.(2) Eiro aizsardzības pasākumi, kas ieviesti ar iepriekšējiem dokumentiem, ir jāpapildina un jāstiprina ar noteikumiem, kas nodrošina ciešu sadarbību starp dalībvalstu kompetentajām iestādēm, Eiropas Centrālo banku, valstu centrālajām bankām, Eiropolu un Eurojust, lai novērstu likumpārkāpumus, kas saistīti ar eiro viltošanu.(3) Padome ir pieņēmusi Pamatlēmumu 2000/383/TI (2000. gada 29. maijs) par pastiprinātu aizsardzību, izmantojot kriminālsodus un citas sankcijas, pret naudas viltošanu saistībā ar eiro ieviešanu [4].(4) Padome ir pieņēmusi Regulu (EK) Nr. 1338/2001 (2001. gada 28. jūnijs), ar kuru paredz pasākumus, kas vajadzīgi eiro aizsardzībai pret viltošanu [5], un Regulu (EK) Nr. 1339/2001 (2001. gada 28. jūnijs), ar ko uz dalībvalstīm, kuras nav pieņēmušas eiro kā vienotu valūtu, attiecina Regulu (EK) Nr. 1338/2001, ar kuru paredz pasākumus, kas vajadzīgi eiro aizsardzībai pret viltošanu [6],IR PIEŅĒMUSI ŠO LĒMUMU.1. pantsDefinīcijasŠajā lēmumā:a) "viltotas banknotes" un "viltotas monētas" ir banknotes un monētas, kas noteiktas par tādām ar Regulas (EK) Nr. 1338/2001 2. pantu;b) "viltošana un ar eiro viltošanu saistīti likumpārkāpumi" ir Padomes Pamatlēmuma 2000/383/TI 3. līdz 5. pantā aprakstītā rīcība, kas saistīta ar eiro viltošanu;c) "kompetentās iestādes" ir iestādes, kuras dalībvalstis izraudzījušās, lai centralizētu informāciju, jo īpaši valstu centrālie biroji, un atklātu, izmeklētu un sodītu viltošanu un ar eiro viltošanu saistītos pārkāpumus;d) "Ženēvas Konvencija" ir 1929. gada 20. aprīļa Ženēvas Starptautiskā konvencija par naudas viltošanas novēršanu un tās protokoli;e) "Eiropola Konvencija" ir 1995. gada 26. jūlija Konvencija par Eiropas Policijas biroja izveidi [7].2. pantsNaudas zīmju un monētu ekspertu analīzeDalībvalstis nodrošina, ka izmeklēšanā, kas attiecas uz viltošanu un ar eiro viltošanu saistītiem pārkāpumiem,a) vajadzīgās ekspertu analīzes banknotēm, par kurām ir aizdomas, ka tās ir viltotas, veic Valsts analīzes centrs (VAC), kurš izraudzīts vai izveidots atbilstoši Regulas (EK) Nr. 1338/2001 4. panta 1. punktam; unb) vajadzīgās ekspertu analīzes monētām, par kurām ir aizdomas, ka tās ir viltotas, veic Monētu valsts analīzes centrs (MVAC), kurš izraudzīts vai izveidots atbilstoši Regulas (EK) Nr. 1338/2001 5. panta 1. punktam.3. pantsEkspertu analīžu rezultātu pārsūtīšanaDalībvalstis nodrošina, ka to analīžu rezultāti, ko veikusi VAC un MVAC saskaņā ar 2. pantu, tiek darīti zināmi Eiropolam saskaņā ar Eiropola Konvenciju.4. pantsPienākums sniegt informāciju1. Dalībvalstis nodrošina, ka Ženēvas Konvencijas 12. pantā minētie valstu centrālie biroji saskaņā ar Eiropola konvenciju sniedz Eiropolam informāciju par viltošanas un ar eiro viltošanu saistītu pārkāpumu izmeklēšanu, arī no trešām valstīm iegūtu informāciju. Dalībvalstis un Eiropols sadarbojas, lai noteiktu, kāda informācija ir jāsniedz. Informācijā iekļauj vismaz ziņas par iesaistītajām personām, ziņas par pārkāpumiem, apstākļiem, kādos pārkāpumi atklāti, aizturēšanas iemesliem un saistību ar citām lietām.2. Dalībvalstu kompetentās iestādes attiecīgā gadījumā izmeklēšanā, kas attiecas uz viltošanu un ar eiro viltošanu saistītiem pārkāpumiem, izmanto iespējas, ko piedāvā Tiesu iestāžu sadarbības pagaidu iestāde, un pēc tam sadarbības iespējas, ko pēc tā izveides piedāvā Eurojust, saskaņā ar noteikumiem, kuri paredzēti Tiesu iestāžu sadarbības pagaidu iestādes un Eurojust izveides dokumentos.5. pantsStāšanās spēkāŠis lēmums stājas spēkā dienā, kad to publicē Eiropas Kopienu Oficiālajā Vēstnesī.Briselē, 2001. gada 6. decembrīPadomes vārdā —priekšsēdētājsM. Verwilghen[1] OV C 75, 7.3.2001., 1. lpp.[2] Atzinums sniegts 2001. gada 23. oktobrī (Oficiālajā Vēstnesī vēl nav publicēts).[3] OV L 139, 11.5.1998., 1. lpp.[4] OV L 140, 14.6.2000., 1. lpp.[5] OV L 181, 4.7.2001., 6. lpp.[6] OV L 181, 4.7.2001., 11. lpp.[7] OV C 316, 27.11.1995., 2. lpp. Konvencija, kurā jaunākie grozījumi izdarīti ar 2000. gada 30. novembra Protokolu (OV C 358, 13.12.2000., 2. lpp.).--------------------------------------------------


title: Komisijas Lēmums ( 2013. gada 13. februāris ) par vecāko darba inspektoru komitejas locekļu iecelšanu uz jaunu pilnvaru termiņu

text:
               15.2.2013

               LV

               Eiropas Savienības Oficiālais Vēstnesis

               C 43/24

         KOMISIJAS LĒMUMS
   (2013. gada 13. februāris)
   par vecāko darba inspektoru komitejas locekļu iecelšanu uz jaunu pilnvaru termiņu
   2013/C 43/08
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 1995. gada 12. jūlija Lēmumu 95/319/EK, ar ko izveido Vecāko darba inspektoru komiteju (1), un jo īpaši tā 5. pantu,
   ņemot vērā dalībvalstu iesniegto kandidātu sarakstu,
   tā kā:

               (1)

               Lēmuma 95/319/EK 5. panta 1. punktā ir paredzēts, ka Komitejā darbojas viens pilntiesīgs loceklis no katras dalībvalsts un ka katram pilntiesīgajam loceklim var iecelt vienu aizvietotāju.

               (2)

               Minētā lēmuma 5. panta 2. punktā ir paredzēts, ka pilntiesīgos Komitejas locekļus un to aizstājējus pēc dalībvalstu ieteikuma ieceļ Komisija.

               (3)

               Lēmuma 5. panta 3. punktā ir paredzēts, ka Komitejas locekļu pilnvaru termiņš ir trīs gadi un viņus var iecelt amatā atkārtoti.

               (4)

               Iepriekšējais komitejas locekļu pilnvaru termiņš beidzās 2012. gada 31. decembrī.

               (5)

               Tāpēc Komisijai jāieceļ minētās komitejas locekļi uz trīs gadiem, pamatojoties uz dalībvalstu priekšlikumiem,

         IR PIEŅĒMUSI ŠO LĒMUMU.
   1. pants
   1.   Šā lēmuma pielikumā minētās personas tiek ieceltas par Vecāko darba inspektoru komitejas pilntiesīgiem locekļiem un to aizstājējiem uz trīs gadiem no 2013. gada 1. janvāra līdz 2015. gada 31. decembrim.
   2.   Komitejas locekļu sarakstu informācijas nolūkos publicē Eiropas Savienības Oficiālajā Vēstnesī.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Briselē, 2013. gada 13. februārī

            Komisijas vārdā –

            priekšsēdētājs

         José Manuel BARROSO

      (1)  OV L 188, 9.8.1995., 11. lpp.

      PIELIKUMS

                  Dalībvalsts

                  Pilntiesīgs loceklis

                  Locekļa aizstājējs

                  Beļģija

                     Paul TOUSSEYN kungs

                     Michel ASEGLIO kungs

                  Bulgārija

                     Rumyana MIHAYLOVA kundze

                     Irena DIMITROVA kundze

                  Čehijas Republika

                     Rudolf HAHN kungs

                     Jaromir ELBEL kungs

                  Dānija

                     Jens JENSEN kungs

                     Annemarie KNUDSEN kundze

                  Vācija

                     Kai SCHÄFER kungs

                     Ernst-Friedrich PERNACK kungs

                  Igaunija

                     Herko SUNTS kungs

                     Rein REISBERG kungs

                  Īrija

                     Brian HIGGISSON kungs

                     Martin O'HALLORAN kungs

                  Grieķija

                     Alexandros KARAGEORGIOU kungs

                     Nicholaos SARAFOPOULOS kungs

                  Spānija

                     José Ignacio SACRISTÁN ENCISO kungs

                     Graciela DE ANDRÉS NOVO kundze

                  Francija

                     Yves CALVEZ kungs

                     Jessy PRETTO kundze

                  Itālija

                     Paolo PENNESI kungs

                     Mariano MARTONE kungs

                  Kipra

                     Anastasios YIANNAKI kungs

                     Aristodemos ECONOMIDES kungs

                  Latvija

                  Renārs LŪŠA kungs

                  Linda MATISĀNES kundze

                  Lietuva

                     Vilius MACIULAITIS kungs

                     Gintaras CEPAS kungs

                  Luksemburga

                     Paul WEBER kungs

                     Robert HUBERTY kungs

                  Ungārija

                     Róbert KOMÁROMI kungs

                     Katalin BALOGH kundze

                  Malta

                     Mark GAUCI kungs

                     Vincent ATTARD kungs

                  Nīderlande

                     Jan VAN DEN BOS kungs

                     M.A. ZUURBIER (Marga) kundze

                  Austrija

                     Gertrud BREINDL kundze

                     Josef KERSCHHAGL kungs

                  Polija

                     Iwona HICKIEWICZ kundze

                     Małgorzata KWIATKOWSKA kundze

                  Portugāle

                     José Luís FORTE kungs

                     Cristina Maria GONÇALVES RODRIGUES kundze

                  Rumānija

                     Ciprian Giorgian DRAGOMIR kungs

                     Flavia Iustina BOSNARI kundze

                  Slovēnija

                     Franc RANČIGAJ kungs

                     Slavko KRIŠTOFELC kungs

                  Slovākijas Republika

                     Andrej GMITTER kungs

                     Bartolomej DOROV kungs

                  Somija

                     Leo SUOMAA kungs

                     Markku MARJAMÄKI kungs

                  Zviedrija

                     Mikael SJÖBERG kungs

                     Bernt NILSSON kungs

                  Apvienotā Karaliste

                     David ASHTON kungs

                     Kevin MYERS kungs


title: Padomes Lēmums (ES) 2017/1921 (2017. gada 16. oktobris) par nostāju, kas Eiropas Savienības vārdā jāieņem Cariforum un ES Apvienotajā padomē, kura izveidota ar Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses, par šķīrējtiesnešu saraksta izveidi

text:
               20.10.2017

               LV

               Eiropas Savienības Oficiālais Vēstnesis

               L 271/38

         PADOMES LĒMUMS (ES) 2017/1921
   (2017. gada 16. oktobris)
   par nostāju, kas Eiropas Savienības vārdā jāieņem Cariforum un ES Apvienotajā padomē, kura izveidota ar Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses, par šķīrējtiesnešu saraksta izveidi
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ekonomisko partnerattiecību nolīgums starp Cariforum valstīm, no vienas puses, un Eiropas Kopienu un tās dalībvalstīm, no otras puses (1) (“nolīgums”), tika parakstīts 2008. gada 15. oktobrī un ir ticis provizoriski piemērots no 2008. gada 29. decembra.

               (2)

               Saskaņā ar nolīguma 221. pantu būtu jāizveido saraksts ar 15 personām, kurām ir speciālās zināšanas vai pieredze tieslietās un starptautiskajā tirdzniecībā un kuras vēlas darboties par šķīrējtiesnešiem.

               (3)

                  Cariforum un ES Apvienotā padome (“Apvienotā padome”) savā ceturtajā sanāksmē 2017. gada 17. novembrī pieņems lēmumu par minētā saraksta izveidi.

               (4)

               Saskaņā ar Līguma par Eiropas Savienību (LES) 17. panta 1. punktu Savienību Apvienotajā padomē pārstāv Komisija. Dalībvalstu pienākums saskaņā ar LES 4. panta 3. punktu ir atbalstīt Savienības nostāju.

               (5)

               Ir lietderīgi noteikt nostāju, kas Savienības vārdā ir jāieņem Apvienotajā padomē.

               (6)

               Tādēļ Savienības nostājas Apvienotajā padomē pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Cariforum un ES Apvienotās padomes ceturtajā sanāksmē 2017. gada 17. novembrī par šķīrējtiesnešu saraksta izveidi, balstās uz šim lēmumam pievienoto Cariforum un ES Apvienotās padomes lēmuma projektu.
   2. pants
   Šis lēmums ir adresēts Komisijai un dalībvalstīm.

      Luksemburgā, 2017. gada 16. oktobrī

            Padomes vārdā –

            priekšsēdētāja

         F. MOGHERINI

      (1)  OV L 289, 30.10.2008., 3. lpp.

      PROJEKTS

         CARIFORUM UN ES APVIENOTĀS PADOMES,
      kas izveidota ar Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses,
      LĒMUMS Nr. …/2017
      (… gada …)
      par šķīrējtiesnešu saraksta izveidi

         CARIFORUM UN ES APVIENOTĀ PADOME,
      ņemot vērā Ekonomisko partnerattiecību nolīgumu starp Cariforum valstīm, no vienas puses, un Eiropas Kopienu un tās dalībvalstīm, no otras puses, un jo īpaši tā 221. panta 1. punktu,
      IR PIEŅĒMUSI ŠO LĒMUMU.
      1. pants
      Līgumslēdzējas puses pieņem šim lēmumam pievienoto 15 šķīrējtiesnešu sarakstu, kas paredzēts 221. panta 1. punktā.
      2. pants

         Cariforum un ES Tirdzniecības un attīstības komiteja var grozīt šim lēmumam pievienoto šķīrējtiesnešu sarakstu.
      3. pants
      Šis lēmums stājas spēkā ….

         …,

               Cariforum valstu vārdā –

               ES līgumslēdzējas puses vārdā –

      PIELIKUMS
      Šķīrējtiesnešu saraksts (221. panta 1. punkts)

         CARIFORUM valstu izvēlētie šķīrējtiesneši:

                     Tracy BENN-ROBERTS (Antigva un Barbuda)

                     Nicole FOSTER (Barbadosa)

                     Bertha COOPER-ROSSEAU (Bahamu Salas)

                     Michelle A. BROWN (Jamaika)

                     Fabiola MEDINA GARNES (Dominikānas Republika)

            ES izvēlētie šķīrējtiesneši:

                     Jacques BOURGEOIS (Beļģija)

                     Claus-Dieter EHLERMANN (Vācija)

                     Pieter Jan KUIJPER (Nīderlande)

                     Giorgio SACERDOTI (Itālija)

                     Ramon TORRENT (Spānija)

            Līgumslēdzēju pušu kopīgi izvēlētie šķīrējtiesneši:

                     Frederick ABBOTT (Savienotās Valstis)

                     James BACCHUS (Savienotās Valstis)

                     Armand DE MESTRAL (Kanāda)

                     Claudia OROZCO (Kolumbija)

                     Helge SELAND (Norvēģija)


title: 2006/657/EK: Komisijas Lēmums ( 2006. gada 29. septembris ), ar ko īstenošanas aģentūrām uztic atbalsta pārvaldību saistībā ar pirmspievienošanās pasākumiem lauksaimniecībā un lauku attīstībā Bulgārijā laikposmā pirms pievienošanās

text:
               30.9.2006

               LV

               Eiropas Savienības Oficiālais Vēstnesis

               L 271/81

      KOMISIJAS LĒMUMS

   (2006. gada 29. septembris),
   ar ko īstenošanas aģentūrām uztic atbalsta pārvaldību saistībā ar pirmspievienošanās pasākumiem lauksaimniecībā un lauku attīstībā Bulgārijā laikposmā pirms pievienošanās
   (2006/657/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 21. jūnija Regulu (EK) Nr. 1266/1999 par atbalsta koordināciju kandidātvalstīm sakarā ar pirmspievienošanās stratēģiju un par Regulas (EEK) Nr. 3906/89 grozījumiem (1) un jo īpaši tās 12. panta 2. punktu,
   ņemot vērā Padomes 1999. gada 21. jūnija Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (2) un jo īpaši tās 4. panta 5. un 6. punktu,
   tā kā:

               (1)

               Bulgārijas Republikas Īpašā pirmspievienošanās programma lauksaimniecības un lauku attīstībai (turpmāk tekstā – “Sapard”) tika apstiprināta ar Komisijas 2000. gada 20. oktobra lēmumu (3), un ar Komisijas 2006. gada 5. jūlija lēmumu tajā tika izdarīti grozījumi atbilstīgi Padomes Regulai (EK) Nr. 1268/1999.

               (2)

               Bulgārijas Republikas valdība un Komisija, rīkojoties Eiropas Kopienas vārdā, 2000. gada 18. decembrī parakstīja daudzgadu finansēšanas nolīgumu, kurā noteikta tehniskā sistēma, tiesiskais regulējums un administratīvā sistēma Sapard izpildei un kurā grozījumi izdarīti ar 2000., 2001., 2002., 2003., 2004. un 2005. gada finansēšanas nolīgumiem, kas parakstīti attiecīgi 2001. gada 12. februārī, 2002. gada 19. februārī, 2003. gada 4. aprīlī, 2003. gada 23. jūlijā, 2005. gada 14. aprīlī un 2006. gada 11. janvārī.

               (3)

               Bulgārijas Republikas kompetentā iestāde ir iecēlusi Sapard aģentūru dažu Sapard programmā noteikto pasākumu īstenošanai. Finanšu ministrijas Nacionālā fonda direktorāts ir iecelts to finanšu funkciju pildīšanai, kas veicamas, īstenojot Sapard.

               (4)

               Pamatojoties uz valsts un nozaru programmu/projektu pārvaldības jaudas, finanšu kontroles procedūru un ar valsts finansēm saistītu struktūru individuālu analīzi, kas paredzēta Regulas (EK) Nr. 1266/1999 12. panta 2. punktā, Komisija attiecībā uz dažiem Sapard programmā paredzētiem pasākumiem 2001. gada 14. maijā pieņēma Lēmumu 2001/380/EK (4) un 2003. gada 14. augustā – Lēmumu 2003/614/EK (5), ar ko īstenošanas aģentūrām piešķir atbalsta pārvaldību lauksaimniecības un lauku attīstības pirmspievienošanās pasākumiem Bulgārijas Republikā pirmspievienošanās periodā.

               (5)

               Pēc tam Komisija ir veikusi turpmāku analīzi saskaņā ar Regulas (EK) Nr. 1266/1999 12. panta 2. punktu attiecībā uz Sapard paredzēto 1.3. pasākumu “Videi nekaitīgas lauksaimniecības prakses un pasākumu izveide”. Komisija uzskata, ka arī attiecībā uz šo pasākumu Bulgārijas Republika ir panākusi atbilstību noteikumiem, kas paredzēti 4. līdz 6. pantā un pielikumā Komisijas 2000. gada 7. jūnija Regulai (EK) Nr. 2222/2000, ar ko nosaka finanšu noteikumus, saskaņā ar kuriem piemērot Padomes Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās (6), kā arī atbilstību Regulas (EK) Nr. 1266/1999 pielikumā izklāstītajiem minimālajiem nosacījumiem.

               (6)

               Tāpēc ir lietderīgi atcelt Regulas (EK) Nr. 1266/1999 12. panta 1. punktā noteikto prasību par iepriekšēju apstiprinājumu un decentralizēt atbalsta pārvaldību, saistībā ar 1.3. pasākumu uzticot to Bulgārijas Republikas Valsts lauksaimniecības fondam un Finanšu ministrijas Nacionālā fonda direktorātam.

               (7)

               Tā kā Komisijas veiktās pārbaudes attiecībā uz 1.3. pasākumu pamatojas uz sistēmu, kas vēl pilnībā nedarbojas attiecībā uz visiem attiecīgajiem elementiem, ir lietderīgi Sapard pārvaldību provizoriski tomēr uzticēt Valsts lauksaimniecības fondam un Finanšu ministrijas Nacionālā fonda direktorātam atbilstīgi Regulas (EK) Nr. 2222/2000 3. panta 2. punktam.

               (8)

                  Sapard programmā paredzēti noteikumi par tiesībām pretendēt uz atbalstu par izdevumiem.

               (9)

                  Sapard pārvaldību pilnībā uzticēt paredzēts tikai pēc tam, kad būs veiktas turpmākas pārbaudes, lai nodrošinātu, ka sistēma darbojas apmierinoši, un pēc tam, kad būs īstenoti visi ieteikumi, ko Komisija var izdot attiecībā uz atbalsta pārvaldības uzticēšanu Valsts lauksaimniecības fondam un Finanšu ministrijas Nacionālā fonda direktorātam,

         IR NOLĒMUSI ŠĀDI.
   1. pants
   Ar šo ir atcelta Regulas (EK) Nr. 1266/1999 12. panta 1. punktā noteiktā prasība par Komisijas iepriekšēju apstiprinājumu projektu atlasei un līgumu slēgšanai, ko Bulgārijas Republika veic saistībā ar 1.3. pasākumu “Videi nekaitīgas lauksaimniecības prakses un pasākumu izveide”.
   2. pants

      Sapard pārvaldību provizoriski uztic

               1)

               Valsts lauksaimniecības fondam (Sapard aģentūra), kas atrodas 136 Tzar Boris III Boulevard, 1618 Sofia, Bulgārijā, attiecībā uz Sapard 1.3. pasākuma īstenošanu, kas noteikts Lauksaimniecības un lauku attīstības programmā, kura apstiprināta ar Komisijas 2000. gada 20. oktobra lēmumu; un

               2)

               Finanšu ministrijas Nacionālā fonda direktorātam, kas atrodas 102 Rakovski Street, 1040 Sofia, Bulgārijā, attiecībā uz finanšu funkcijām, kas veicamas, Bulgārijas Republikā īstenojot Sapard 1.3. pasākumu.

         3. pants
   Neskarot lēmumus, ar ko individuāliem atbalsta saņēmējiem piešķir atbalstu saskaņā ar Sapard programmu, piemēro Sapard paredzētos noteikumus par tiesībām pretendēt uz atbalstu par izdevumiem.

      Briselē, 2006. gada 29. septembrī

            Komisijas vārdā —

            Komisijas locekle

         Mariann FISCHER BOEL

      (1)  OV L 161, 26.6.1999., 68. lpp.

      (2)  OV L 161, 26.6.1999., 87. lpp. Regulā jaunākie grozījumi izdarīti ar Regulu (EK) Nr. 2112/2005 (OV L 344, 27.12.2005., 23. lpp.).

      (3)  K(2000) 3058, galīgā redakcija.

      (4)  OV L 102, 18.4.2002., 32. lpp.

      (5)  OV L 213, 23.8.2003., 10. lpp.

      (6)  OV L 253, 7.10.2000., 5. lpp. Regulā jaunākie grozījumi izdarīti ar Regulu (EK) Nr. 1052/2006 (OV L 189, 12.7.2006., 3. lpp.).


title: 2008/726/EK: Padomes Lēmums ( 2008. gada 15. septembris ), ar ko ieceļ Reģionu komitejas locekli no Itālijas

text:
               16.9.2008

               LV

               Eiropas Savienības Oficiālais Vēstnesis

               L 247/24

      PADOMES LĒMUMS

   (2008. gada 15. septembris),
   ar ko ieceļ Reģionu komitejas locekli no Itālijas
   (2008/726/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ Reģionu komitejas locekļus un to aizstājējus (1).

               (2)

               Pēc Francesco SCOMA kunga pilnvaru termiņa beigām ir atbrīvojusies viena Reģionu komitejas locekļa vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku līdz 2010. gada 25. janvārim Reģionu komitejā ieceļ šādu locekli:

      Francesco MUSOTTO kungu, Deputato dell’Assemblea Regionale Siciliana.
   2. pants
   Šis lēmums stājas spēkā tā pieņemšanas dienā.

      Briselē, 2008. gada 15. septembris

            Padomes vārdā —

            priekšsēdētājs

         B. KOUCHNER

      (1)  OV L 56, 25.2.2006., 75. lpp.


title: Padomes Lēmums 2013/383/KĀDP ( 2013. gada 15. jūlijs ), ar ko groza pilnvaras un pagarina to termiņu Eiropas Savienības īpašajam pārstāvim Āfrikas Savienībā

text:
               16.7.2013

               LV

               Eiropas Savienības Oficiālais Vēstnesis

               L 193/25

         PADOMES LĒMUMS 2013/383/KĀDP
   (2013. gada 15. jūlijs),
   ar ko groza pilnvaras un pagarina to termiņu Eiropas Savienības īpašajam pārstāvim Āfrikas Savienībā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 20. oktobrī pieņēma Lēmumu 2011/697/KĀDP (1), ar ko Gary QUINCE kungs tiek iecelts par Eiropas Savienības īpašo pārstāvi (ESĪP) Āfrikas Savienībā (ĀS). ESĪP pilnvaru termiņam jābeidzas 2013. gada 30. jūnijā.

               (2)

               ESĪP pilnvaru termiņš būtu jāpagarina vēl uz pēdējo 12 mēnešu laikposmu.

               (3)

               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Gary QUINCE kunga kā ESĪP ĀS pilnvaru termiņu pagarina līdz 2014. gada 30. jūnijam. ESĪP pilnvaras var izbeigt agrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma pieņem tādu lēmumu.
   2. pants
   Politikas mērķi
   ESĪP pilnvaru pamatā ir vispusīgi ES politikas mērķi atbalstīt Āfrikas centienus veidot mierīgu, demokrātisku un pārticīgu nākotni, kā izklāstīts ES un Āfrikas kopējā stratēģijā. Minētie mērķi ietver:

               a)

               veicināt ES politisko dialogu un vērst plašumā attiecības ar ĀS;

               b)

               stiprināt ES un ĀS partnerību visās ES un Āfrikas kopējā stratēģijā norādītajās jomās, palīdzot veidot un īstenot ES un Āfrikas kopējo stratēģiju partnerībā ar ĀS, ievērojot Āfrikas atbildības principu un ciešāk sadarbojoties ar Āfrikas pārstāvjiem daudzpusējos forumos, darbību saskaņojot ar daudzpusējiem partneriem;

               c)

               sadarboties ar ĀS un nodrošināt tai atbalstu, palīdzot iestāžu attīstībā un stiprinot ES un ĀS iestāžu attiecības, izmantojot arī attīstības palīdzību, lai veicinātu:

                           —

                           mieru un drošību: paredzēt, novērst, pārvarēt, risināt konfliktus, būt par starpnieku sarunās un atbalstīt centienus veicināt mieru un stabilitāti, kā arī atbalstīt atjaunošanu pēc konflikta,

                           —

                           cilvēktiesības un pārvaldību: veicināt un aizsargāt cilvēktiesības; veicināt pamatbrīvību un tiesiskuma ievērošanu; izmantojot politisku dialogu un finansiālu un tehnisku palīdzību, atbalstīt Āfrikas centienus uzraudzīt un uzlabot pārvaldību; atbalstīt līdzdalības demokrātijas un atbildības pieaugumu; atbalstīt cīņu pret korupciju un organizēto noziedzību, kā arī turpināt stiprināt centienus risināt jautājumu par bērniem un bruņotiem konfliktiem visos tā aspektos,

                           —

                           stabilu izaugsmi, reģionālu integrāciju un tirdzniecību: atbalstīt centienus panākt savstarpēju savietojamību un veicināt cilvēku piekļuvi ūdenim un sanitārijai, enerģijai un informācijas tehnoloģijām; veicināt stabilu, efektīvu un saskaņotu tiesisko sistēmu uzņēmējdarbībai; palīdzēt iesaistīt Āfriku pasaules tirdzniecības sistēmā, palīdzēt Āfrikas valstīm ievērot ES noteikumus un standartus; atbalstīt Āfriku centienos novērst klimata pārmaiņu ietekmi,

                           —

                           ieguldījumus cilvēkresursos: atbalstīt dzimumu līdztiesības, veselības aizsardzības, pārtikas drošības un izglītības jomu, veicināt apmaiņas programmas, universitāšu un izcilības centru tīklus, kā arī vērsties pret migrācijas pamatcēloņiem.

         Turklāt ESĪP ir svarīga nozīme, īstenojot ES un Āfrikas kopējo stratēģiju, kuras mērķis ir pilnveidot un konsolidēt Āfrikas un ES stratēģisko partnerību.
   3. pants
   Pilnvaras
   Lai sasniegtu 2. pantā minēto mērķu kopējās ārpolitikas un drošības politikas (KĀDP) / kopējās drošības un aizsardzības politikas (KDAP) aspektus, ESĪP ir piešķirtas pilnvaras:

               a)

               stiprināt vispārēju ES ietekmi Adisabebas dialogā ar ĀS un tās Komisiju par visu KĀDP/KDAP jautājumu klāstu, ko risina ES un ĀS attiecībās, un stiprināt dialoga koordināciju, jo īpaši partnerību miera un drošības jomā, kā arī atbalstīt Āfrikas miera un drošības sistēmas ieviešanu;

               b)

               nodrošināt attiecīgas pakāpes politisku pārstāvību, kas atspoguļotu ES kā politiska, finansiāla un organizatoriska ĀS partnera nozīmi, kā arī sperot šajā partnerībā pārmaiņu soli, kura vajadzību nosaka ĀS politiskās nozīmes pieaugums pasaulē;

               c)

               ja Padome pieņemtu tādu lēmumu, pārstāvēt ES nostāju un politiku, ja ĀS kļūst par galveno darbību veicēju krīzes situācijā, kurai nav iecelts ESĪP;

               d)

               palīdzēt panākt labāku ES politikas un rīcības saskaņotību, konsekvenci un koordināciju un veicināt koordināciju plašākā partneru grupā un attiecībās ar ĀS;

               e)

               sadarbībā ar ESĪP cilvēktiesību jautājumos sekmēt, lai attiecībā uz ĀS tiktu īstenota ES politika cilvēktiesību jomā, tostarp ES pamatnostādnes par cilvēktiesībām, jo īpaši ES pamatnostādnes par bērniem un bruņotiem konfliktiem, kā arī ES pamatnostādnes par pret sievietēm un meitenēm vērstu vardarbību un jebkādas pret viņām vērstas diskriminācijas apkarošanu, kā arī ES politika attiecībā uz sievietēm, mieru un drošību un ES rīcības plāns par Starptautiskās Krimināltiesas lēmumu izpildi;

               f)

               rūpīgi sekot visiem svarīgākajiem ĀS mēroga notikumiem un ziņot par tiem;

               g)

               uzturēt ciešus kontaktus ar ĀS Komisiju, citām ĀS iestādēm, reģionālo Āfrikas organizāciju pārstāvniecībām ĀS un ĀS dalībvalstu pārstāvniecībām Āfrikas Savienībā;

               h)

               atbalstīt ĀS un reģionālu Āfrikas organizāciju attiecības un sadarbību, jo īpaši jomās, kurās Savienība sniedz atbalstu;

               i)

               pēc lūguma konsultēt ĀS un sniegt tai atbalstu jomās, kas izklāstītas ES un Āfrikas kopējā stratēģijā;

               j)

               pēc lūguma konsultēt ĀS un sniegt tai atbalstu, lai vairotu ĀS krīzes pārvarēšanas spējas;

               k)

               pamatojoties uz skaidru pienākumu sadali, saskaņot darbības ar ES īpašo pārstāvju darbībām ĀS dalībvalstīs vai reģionos un atbalstīt minētās darbības; un

               l)

               visos KĀDP/KDAP jautājumos, uz ko attiecas ES un ĀS partnerība, uzturēt ciešus kontaktus un veicināt koordināciju ar Adisabebā pārstāvētiem svarīgiem starptautiskajiem ĀS partneriem, jo īpaši Apvienoto Nāciju Organizāciju, kā arī nevalstiskiem dalībniekiem.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur īpašus sakarus ar ESĪP un ir galvenais ESĪP kontaktpunkts sakariem ar Padomi. PDK, neskarot AP pilnvaras, sniedz ESĪP stratēģiskas norādes un nosaka ESĪP darbības politisko virzību saskaņā ar tā pilnvarām.
   3.   ESĪP strādā ciešā sadarbībā ar Eiropas Ārējās darbības dienestu (EĀDD) un tā atbilstīgajām struktūrām.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2013. gada 1. jūlija līdz 2014. gada 30. jūnijam ir EUR 585 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP iesniedz Komisijai pārskatu par visiem izdevumiem.
   6. pants
   Komandas izveide un sastāvs
   1.   Saskaņā ar ESĪP pilnvarām un atbilstīgajiem pieejamiem finanšu līdzekļiem ESĪP ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Minētajam norīkotajam personālam atalgojumu maksā vai nu attiecīgā dalībvalsts, attiecīgā Savienības iestāde, vai arī EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un ESĪP personāla misijas veikšanai un sekmīgai norisei, attiecīgi vienojas ar uzņēmējvalstīm. Šajā sakarā dalībvalstis un EĀDD sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimuma standartus, kas noteikti ar Padomes Lēmumu 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).
   9. pants
   Piekļuve informācijai un apgādes atbalsts
   1.   Dalībvalstis, Komisija un Padomes Ģenerālsekretariāts nodrošina, lai ESĪP var piekļūt jebkurai būtiskai informācijai.
   2.   Savienības delegācijas un/vai dalībvalstis attiecīgā gadījumā nodrošina apgādes atbalstu reģionā.
   10. pants
   Drošība
   Saskaņā ar Savienības politiku tāda personāla drošības jomā, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, īpaši:

               a)

               izveidojot misijai paredzētu drošības plānu, kura pamatā ir EĀDD norādes un kurā noteikti misijai paredzēti fiziski, organizatoriski un procesuāli drošības pasākumi, regulējot personāla drošu pārvietošanos uz misijas teritoriju un minētajā teritorijā, kā arī rīcību drošības negadījumos un nosakot misijas ārkārtas rīcības plānu un evakuācijas plānu;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai tūlīt pēc ierašanās misijas teritorijā ir piedalījušies atbilstīgā drošības apmācībā, kuras pamatā ir riska izvērtējuma pakāpe, kuru misijas teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot Padomei, Komisijai un AP par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
   12. pants
   Koordinācija
   1.   ESĪP dod ieguldījumu Savienības darbību vienotībai, saskaņotībai un efektivitātei un palīdz nodrošināt, lai visi Savienības instrumenti un dalībvalstu rīcība būtu saskaņoti Savienības politikas mērķu sasniegšanai. ESĪP darbības koordinē ar Komisijas darbībām, kā arī ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Palīdzība saistībā ar prasībām
   ESĪP un ESĪP darbinieki palīdz, nodrošinot elementus reaģēšanai uz jebkādām prasībām un pienākumiem, kas izriet no iepriekšējo ESĪP ĀS pilnvarām, un šim nolūkam sniedz administratīvu palīdzību un piekļuvi būtiskajiem dokumentiem.
   14. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2013. gada decembra beigām iesniedz Padomei, Komisijai un AP progresa ziņojumu, bet ESĪP pilnvaru termiņa beigās – visaptverošu pilnvaru īstenošanas ziņojumu.
   15. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2013. gada 1. jūlija.

      Briselē, 2013. gada 15. jūlijā

            Padomes vārdā –

            priekšsēdētājs

         V. JUKNA

      (1)  OV L 276, 21.10.2011., 46. lpp.

      (2)  OV L 141, 27.5.2011., 17. lpp.


title: 2006/839/EK: Eiropas Parlamenta Lēmums ( 2006. gada 27. aprīlis ) par Eurojust pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/113

         EIROPAS PARLAMENTA LĒMUMS
   (2006. gada 27. aprīlis)
   par Eurojust pārskatu slēgšanu attiecībā uz 2004. finanšu gadu
   (2006/839/EK)
   EIROPAS PARLAMENTS,

               —

               ņemot vērā Eurojust 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eurojust 2004. finanšu gada pārskatiem ar Eurojust atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu, kā arī ES līgumu un it īpaši tā 41. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0092/2006),

               1.

               atzīmē šādus skaitļus Eurojust pārskatos par 2004. un 2003. finanšu gadu;
               Ieņēmumu un izdevumu pārskats par 2004. un 2003. finanšu gadu

                           (EUR 1000)

                           2004

                           2003  (6)

                           Darbības ieņēmumi

                           Kopienas subsīdijas

                           8 726

                           6 441

                           Dažādi ieņēmumi

                           397

                           12

                              Kopā (a)

                              9 123

                              6 453

                           Darbības nodrošināšanas izdevumi

                           Preču un pakalpojumu iegāde

                           4 476

                           3 228

                           Personāla izmaksas

                           4 142

                           2 112

                           Amortizācija

                           332

                           211

                              Kopā (b)

                              8 950

                              5 551

                              Finanšu gada izpilde (a – b)

                              173

                              902

               2.

               apstiprina Eurojust pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eurojust administratīvajam direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērija).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 33. lpp.

      (2)  OV C 332, 28.12.2005., 68. lpp.

      (3)  OV L 248, 16.9.2002., 1. lpp.

      (4)  OV L 63, 6.3.2002., 1. lpp. Lēmumā grozījumi izdarīti ar Lēmumu 2003/659/TI (OV L 245, 29.9.2003., 44. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  2003. gada finanšu pārskata summas atkal ir uzrādītas kontā, kas paredzēts budžeta pozitīvās starpības atmaksai Eiropas Komisijai par 2003. un 2002. gadu.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/115

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eurojust 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eurojust 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eurojust 2004. finanšu gada pārskatiem ar Eurojust atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu, kā arī ES līgumu un it īpaši tā 41. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0092/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas Eurojust pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniegusi Eurojust; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās konkrētos gada ziņojumus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               ar gandarījumu atzīmē, ka Revīzijas palāta ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi;

               8.

               vēlas tikt pilnībā informēts par Nīderlandes uzņēmēju iestāžu nodomiem par Eurojust izvietošanu jaunās telpās; īpaši vēlas būt informēts par iespējām izvietot Eurojust un Eiropolu vienā ēkā un par šādas pārcelšanās nosacījumiem, kā arī finansiālo atbalstu, ko uzņēmēja valsts šajā sakarā sniegs Eurojust;

               9.

               atzīmē, ka Eurojust izpildītais budžets atšķiras no budžeta lēmējinstitūcijas noteiktā budžeta; pieprasa, lai Eurojust turpmāk ievērotu pareizās procedūras un sagaidītu budžeta lēmējinstitūcijas apstiprinājumu pirms jebkādu šādu izmaiņu veikšanas;

               10.

               uzsver, ka jāievēro princips par kredītrīkotāja un grāmatveža pienākumu nošķiršanu un ka nedrīkst atkārtoties 2004. gadā notikusī situācija, kad viens darbinieks pildīja abus amatus;

               11.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               12.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 33. lpp.

      (2)  OV C 332, 28.12.2005., 68. lpp.

      (3)  OV L 248, 16.9.2002., 1. lpp.

      (4)  OV L 63, 6.3.2002., 1. lpp. Lēmumā grozījumi izdarīti ar Lēmumu 2003/659/TI (OV L 245, 29.9.2003., 44. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: 2010/448/CFSP: Padomes Lēmums 2010/448/KĀDP ( 2010. gada 11. augusts ), ar ko pagarina pilnvaru termiņu Eiropas Savienības īpašajam pārstāvim Moldovas Republikā

text:
               12.8.2010

               LV

               Eiropas Savienības Oficiālais Vēstnesis

               L 211/40

         PADOMES LĒMUMS 2010/448/KĀDP
   (2010. gada 11. augusts),
   ar ko pagarina pilnvaru termiņu Eiropas Savienības īpašajam pārstāvim Moldovas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2007. gada 15. februārī pieņēma Vienoto rīcību 2007/107/KĀDP (1), ar ko Kálmán MIZSEI kungu iecēla par Eiropas Savienības īpašo pārstāvi (turpmāk “ESĪP”) Moldovas Republikā.

               (2)

               Padome 2010. gada 22. februārī pieņēma Lēmumu 2010/108/KĀDP (2), ar ko ESĪP termiņu pagarināja līdz 2010. gada 31. augustam.

               (3)

               ESĪP pilnvaru termiņš būtu jāpagarina līdz 2011. gada 28. februārim vai līdz brīdim, kad Padome pēc Savienības Augstā pārstāvja ārlietās un drošības politikas jautājumos (turpmāk “AP”) priekšlikuma pieņem lēmumu, ka Eiropas Ārējās darbības dienests veic funkcijas, kas atbilst Lēmumā 2010/108/KĀDP noteiktajām funkcijām, un izbeidz viņa pilnvaras.

               (4)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Lēmumu 2010/108/KĀDP ar šo groza šādi:

               1.

               Lēmuma 1. pantu aizstāj ar šādu pantu:
               “1. pants
               Eiropas Savienības īpašais pārstāvis
               Ar šo ESĪP Moldovas Republikā Kálmán MIZSEĮ kunga pilnvaru termiņš tiek pagarināts līdz 2011. gada 28. februārim vai līdz brīdim, kad Padome pēc Augstā pārstāvja priekšlikuma pieņem lēmumu, ka Eiropas Ārējās darbības dienests veic funkcijas, kas atbilst šajā lēmumā noteiktajām funkcijām, un izbeidz viņa pilnvaras.”

               2.

               Lēmuma 5. pantu aizstāj ar šādu pantu:
               “5. pants
               Finansējums
               1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. marta līdz 2010. gada 31. augustam ir EUR 1 025 000.
               2.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 28. februārim ir EUR 830 000.
               3.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
               4.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.”

         2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2010. gada 11. augustā

            Padomes vārdā –

            priekšsēdētājs

         S. VANACKERE

      (1)  OV L 46, 16.2.2007., 59. lpp.

      (2)  OV L 46, 23.2.2010., 12. lpp.


title: 2010/208/: Padomes Lēmums ( 2010. gada 29. marts ), ar ko groza un pagarina Lēmumu 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu

text:
               9.4.2010

               LV

               Eiropas Savienības Oficiālais Vēstnesis

               L 89/7

         PADOMES LĒMUMS
   (2010. gada 29. marts),
   ar ko groza un pagarina Lēmumu 2007/641/EK par apspriežu pabeigšanu ar Fidži Republiku saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu
   (2010/208/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā ĀKK un EK partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū (1) un pārskatīts Luksemburgā 2005. gada 25. jūnijā (2) (turpmāk “ĀKK un EK partnerattiecību nolīgums”), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, lai īstenotu ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Parlamenta un Padomes Regulu (EK) Nr. 1905/2006 (2006. gada 18. decembris), ar ko izveido finanšu instrumentu sadarbībai attīstības jomā (4) (turpmāk “Attīstības sadarbības instruments”), un jo īpaši tās 37. pantu,
   ņemot vērā Eiropas Komisijas priekšlikumu,
   tā kā:

               (1)

               Nav ievēroti ĀKK un EK partnerattiecību nolīguma 9. pantā minētie svarīgākie elementi.

               (2)

               Nav ievērotas Attīstības sadarbības instrumenta 3. pantā minētās vērtības.

               (3)

               Saskaņā ar ĀKK un EK partnerattiecību nolīguma 96. pantu un Attīstības sadarbības instrumenta 37. pantu 2007. gada 18. aprīlī sākās oficiālas apspriedes ar ĀKK valstīm un Fidži Republiku, kuru laikā Fidži iestādes pieņēma īpašas apņemšanās, lai novērstu Eiropas Savienības norādītās problēmas un īstenotu šīs apņemšanās.

               (4)

               Ir veikti daži būtiski pasākumi, kas skar dažas iepriekšminētās apņemšanās. Tomēr vēl ne tikai ir jāīsteno nozīmīgas apņemšanās attiecībā uz ĀKK un EK partnerattiecību nolīguma svarīgākajiem elementiem un Attīstības sadarbības instrumentu, bet pēdējā laikā ir bijuši arī nozīmīgi regresīvi notikumi vairāku galveno apņemšanos sakarā, piemēram, Konstitūcijas atcelšana un turpmāka būtiska vilcināšanās organizēt vēlēšanas.

               (5)

               Lēmuma 2007/641/EK (5) piemērošanas termiņš, kas pagarināts ar Lēmumu 2009/735/EK (6), beidzas 2010. gada 31. martā. Tādēļ būtu lietderīgi pagarināt Lēmuma 2007/641/EK piemērošanas termiņu,

         IR PIEŅĒMUSI ŠO LĒMUMU.
   1. pants
   Lēmumu 2007/641/EK groza šādi.

               1.

               Lēmuma 3. panta otrajā daļā datumu “2010. gada 31. marts” aizstāj ar “2010. gada 1. oktobris”.

               2.

               Pielikumu aizstāj ar šā lēmuma pielikumu.

         2. pants
   Šis lēmums stājas spēkā tā pieņemšanas dienā.
   3. pants
   Lēmumu publicē Eiropas Savienības Oficiālajā Vēstnesī.

      Briselē, 2010. gada 29. martā

            Padomes vārdā –

            priekšsēdētāja

         E. ESPINOSA

      (1)  OV L 317, 15.12.2000., 3. lpp.

      (2)  OV L 287, 28.10.2005., 4. lpp.

      (3)  OV L 317, 15.12.2000., 376. lpp.

      (4)  OV L 378, 27.12.2006., 41. lpp.

      (5)  OV L 260, 5.10.2007., 15. lpp.

      (6)  OV L 262, 6.10.2009., 43. lpp.

      PIELIKUMS

                  Viņa Ekselencei Ratu Epeli NAILATIKAU

                  Fidži Republikas prezidentam

                  Suva

                  Fidži Republika

            Ekselence!
      Eiropas Savienība piešķir lielu nozīmi Kotonū nolīguma 9. panta un Attīstības sadarbības instrumenta 3. panta noteikumiem. ĀKK un EK partnerattiecības ir balstītas uz cilvēktiesību, demokrātijas principu ievērošanu un tiesiskumu, kas ir Kotonū nolīguma svarīgākie elementi un ir mūsu attiecību pamatā.
      Eiropas Savienības Padome 2006. gada 11. decembrī nosodīja militāro apvērsumu Fidži.
      Pamatojoties uz Kotonū nolīguma 96. pantu un ņemot vērā to, ka 2006. gada 5. decembra militārais apvērsums ir minētā nolīguma 9. pantā uzskaitīto svarīgāko elementu neievērošana, ES aicināja Fidži uz apspriedēm, lai, kā paredzēts nolīgumā, rūpīgi izanalizētu situāciju un nepieciešamības gadījumā veiktu pasākumus tās labošanai.
      Minēto apspriežu oficiālā daļa sākās Briselē 2007. gada 18. aprīlī. ES bija gandarīta, ka tajā laikā pagaidu valdība apstiprināja vairākas galvenās apņemšanās attiecībā uz cilvēktiesībām un pamatbrīvībām, demokrātijas principu ievērošanu un tiesiskumu, kā tas atzīmēts turpmāk, un ierosināja pozitīvus pasākumus attiecībā uz to īstenošanu.
      Diemžēl kopš tā laika ir bijuši vairāki regresīvi notikumi, jo īpaši 2009. gada aprīlī, kas nozīmē, ka Fidži tādējādi nav izpildījusi vairākas apņemšanās. Tas jo īpaši ietver Konstitūcijas atcelšanu, ļoti lielo kavēšanos ar parlamenta vēlēšanu organizēšanu un cilvēktiesību pārkāpumiem. Lai gan apņemšanos īstenošana ir ievērojami aizkavējusies, šo apņemšanos lielākā daļa ir ārkārtīgi svarīgas Fidži pašreizējā situācijā un tāpēc pievienotas šai vēstulei. Tā kā Fidži ir vienpusēji nolēmusi nepildīt vairākas galvenās apņemšanās, tā ir zaudējusi attīstības līdzekļus.
      Tomēr partnerattiecību garā, kas ir Kotonū nolīguma stūrakmens, ES pauž savu gatavību sākt jaunas oficiālas apspriedes, tiklīdz ir pamatotas izredzes šādu apspriežu pozitīvam noslēgumam. Pagaidu premjerministrs 2009. gada 1. jūlijā iesniedza reformu un demokrātiskas valsts iekārtas atjaunošanas plānu. ES ir gatava sākt dialogu par šo plānu un apsvērt, vai tas var kalpot par pamatu jaunām apspriedēm. Tādējādi ES ir nolēmusi pagarināt esošos atbilstošos pasākumus pret Fidži, lai radītu iespējas jaunām apspriedēm. Lai gan daži no atbilstošajiem pasākumiem tagad ir novecojuši, ir secināts, ka tā vietā, lai atjauninātu tos vienpusēji, ES dod priekšroku papildus izpētīt iespējas jaunām apspriedēm ar Fidži. Tādējādi ir īpaši svarīgi, lai pagaidu valdība apņemas īstenot plašu vietējo politisko dialogu un nodrošināt elastību attiecībā uz plāna termiņu. Lai gan ES savā nostājā vadās un vienmēr vadīsies pēc pārskatītā Kotonū nolīguma svarīgākajiem elementiem un tā pamatprincipiem, īpaši attiecībā uz dialoga nozīmīgo lomu un savstarpēju saistību izpildi, tiek uzsvērts, ka no ES puses nav iepriekšēju secinājumu par turpmāko apspriežu iznākumu.
      Ja jauno apspriežu rezultātā būs panāktas būtiskas Fidži apņemšanās, ES apņemas veikt šo atbilstošo pasākumu drīzu, pozitīvu pārskatīšanu. Un otrādi, ja situācija Fidži neuzlabojas, tad Fidži arī turpmāk zaudēs attīstības līdzekļus. Tas nozīmē, ka progresa novērtējums par atgriešanos pie konstitucionālas valsts iekārtas būs galvenais faktors, kas ietekmēs ES turpmākos lēmumus par papildu pasākumiem attiecībā uz Cukura protokola valstīm un 10. EAF Valsts indikatīvo programmu attiecībā uz Fidži.
      ES aicina Fidži līdz jauno apspriežu sākšanai turpināt uzlaboto politisko dialogu un padarīt to intensīvāku.
      Atbilstošie pasākumi ir šādi:

                  —

                  var turpināt humāno palīdzību un tiešu atbalstu pilsoniskai sabiedrībai,

                  —

                  var turpināt notiekošos sadarbības pasākumus, jo īpaši saskaņā ar 8. un 9. EAF,

                  —

                  var īstenot sadarbības pasākumus, kas palīdzētu atjaunot demokrātiju un uzlabot pārvaldību, izņemot ļoti ārkārtējos apstākļos,

                  —

                  var veikt 2006. gadā paredzēto cukura reformas papildu pasākumu īstenošanu. Finansēšanas nolīgumu Fidži tehniskā līmenī parakstīja 2007. gada 19. jūnijā. Tiek atzīmēts, ka finansēšanas nolīgumā ietverta atlikšanas klauzula,

                  —

                  pagaidu valdības 2007. gada 19. jūnijā pieņemtais Klusā okeāna salu foruma neatkarīgo vēlēšanu ekspertu 7. jūnija ziņojums ir saskaņā ar apņemšanos Nr. 1, par kuru 2007. gada 18. aprīlī vienojās pagaidu valdība un ES. Rezultātā var notikt daudzgadu indikatīvās programmas sagatavošana un iespējamā parakstīšana 2008.–2010. gadā paredzētiem cukura reformas papildu pasākumiem,

                  —

                  10. EAF paredzētā Valsts stratēģijas dokumenta un Valsts indikatīvās programmas noformēšana, parakstīšana tehniskajā līmenī un īstenošana ar indikatīvu finanšu dotāciju, kā arī motivēšanas finansējuma iespējamā piešķiršana līdz 25 % apjomā no šīs summas būs atkarīga no tā, kā tiks īstenotas apņemšanās attiecībā uz cilvēktiesībām un tiesiskumu; īpaši svarīgi ir tas, vai pagaidu valdība atbalsta Konstitūciju; vai tiek pilnībā ievērota tiesu iestāžu neatkarība un vai pēc iespējas drīz atceļ Valsts ārkārtējā stāvokļa noteikumus, ko atkārtoti ieviesa 2007. gada 6. septembrī; vai visi iespējamie cilvēktiesību pārkāpumi tiek izmeklēti vai izskatīti atbilstīgi Fidži tiesību aktos noteiktajām dažādajām procedūrām un tajos paredzētajās instancēs, un pagaidu valdība dara visu iespējamo, lai novērstu drošības aģentūru paziņojumus iebiedēšanas nolūkā,

                  —

                  piešķīrums cukura nozarei 2007. gadā bija nulle,

                  —

                  piešķīrums cukura nozarei 2008. gadā bija atkarīgs no vēlēšanu ticamas un savlaicīgas sagatavošanas pierādījumiem saskaņā ar saskaņoto apņemšanos, jo īpaši attiecībā uz tautas skaitīšanu, vēlēšanu iecirkņu atkārtotu noteikšanu un vēlēšanu reformu saskaņā ar Konstitūciju, kā arī no tādu pasākumu veikšanas, kas nodrošina vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju. Piešķīrums cukura nozarei 2008. gadā tika zaudēts 2009. gada 31. decembrī,

                  —

                  2009. gada piešķīrums cukura nozarei tika atcelts 2009. gada maijā, jo pagaidu valdība nolēma pagarināt vispārējo vēlēšanu rīkošanas termiņu līdz 2014. gada septembrim,

                  —

                  piešķīrums 2010. gadā būs atkarīgs no progresa, kas panākts, turpinot demokrātijas procesu,

                  —

                  iespējams apsvērt papildu atbalstu galveno apņemšanos sagatavošanai un īstenošanai, jo īpaši lai atbalstītu vēlēšanu sagatavošanu un/vai norisi, un šādu atbalstu varētu apsvērt papildus šajā vēstulē aprakstītajam,

                  —

                  netiek ietekmēta reģionāla sadarbība un Fidži dalība tajā,

                  —

                  sadarbība ar Eiropas Investīciju banku un Uzņēmuma attīstības centru var turpināties atkarībā no apņemšanos savlaicīgas izpildes.

            Turpmākā apņemšanos uzraudzība notiks, ņemot vērā apņemšanās, kas uzskaitītas šīs vēstules pielikumā attiecībā uz regulāru dialogu, sadarbību ar misijām un ziņojumu sniegšanu.
      Turklāt ES sagaida, ka, īstenojot Ievērojamu cilvēku grupas ieteikumus, kuriem foruma ārlietu ministri piekrituši savā sanāksmē Vanuatu 2007. gada 16. martā, Fidži pilnībā sadarbosies ar Klusā okeāna salu forumu.
      Eiropas Savienība turpinās cieši sekot situācijai Fidži. Saskaņā ar Kotonū nolīguma 8. pantu ar Fidži notiks uzlabots politiskais dialogs, lai nodrošinātu cilvēktiesību ievērošanu, demokrātijas atjaunošanu un tiesiskuma ievērošanu, līdz abas puses secinās, ka pastiprinātais dialogs ir kalpojis šim mērķim.
      Ja pagaidu valdības apņemšanos īstenošana palēninās, tiek pārtraukta vai apdraudēta, ES saglabā tiesības pielāgot atbilstošos pasākumus.
      ES uzsver, ka Fidži privilēģijas sadarbībā ar ES ir atkarīgas no Kotonū nolīguma svarīgāko elementu un Attīstības sadarbības instrumentā minēto vērtību ievērošanas. Lai pārliecinātu ES, ka pagaidu valdība ir pilnībā gatava īstenot apņemšanās, ir svarīgi panākt drīzu un būtisku progresu saskaņoto apņemšanos izpildē.
      Ar cieņu
      Briselē,

            Komisijas vārdā –

            Padomes vārdā –

         PIELIKUMA PIELIKUMS

            AR FIDŽI REPUBLIKU SASKAŅOTĀS APŅEMŠANĀS

         A.   Demokrātijas principu ievērošana

         Apņemšanās Nr. 1
         Brīvas un taisnīgas parlamenta vēlēšanas notiek 24 mēnešu laikā kopš 2007. gada 1. marta atbilstīgi konstatējumiem novērtējumā, kas ir jāveic neatkarīgiem revidentiem, kurus iecēlis Klusā okeāna salu foruma sekretariāts. Vēlēšanu sagatavošana un norise tiks kopīgi uzraudzīta, pielāgota un pārskatīta pēc nepieciešamības, pamatojoties uz savstarpēji saskaņotiem kritērijiem. Tas jo īpaši nozīmē, ka:

                     —

                     līdz 2007. gada 30. jūnijam pagaidu valdība pieņems grafiku, kurā norādīti datumi dažādo pasākumu pabeigšanai, kuri ir jāveic, lai sagatavotos jaunajām parlamenta vēlēšanām,

                     —

                     grafikā nosaka tautas skaitīšanas laiku, vēlēšanu iecirkņu atkārtotu noteikšanu un vēlēšanu reformu,

                     —

                     vēlēšanu iecirkņu noteikšanu un vēlēšanu reformu veiks saskaņā ar Konstitūciju,

                     —

                     tiks veikti pasākumi, lai nodrošinātu vēlēšanu biroja funkcionēšanu, tostarp vēlēšanu uzrauga iecelšanu līdz 2007. gada 30. septembrim saskaņā ar Konstitūciju,

                     —

                     viceprezidenta iecelšana tiks veikta saskaņā ar Konstitūciju.

               Apņemšanās Nr. 2
         Pagaidu valdība, pieņemot galvenās likumdošanas, finanšu un citas politikas iniciatīvas un izmaiņas, ņems vērā apspriedes ar pilsonisko sabiedrību un citām attiecīgajām ieinteresētajām personām.
         B.   Tiesiskums

         Apņemšanās Nr. 1
         Pagaidu valdība darīs visu iespējamo, lai novērstu drošības aģentūru paziņojumus iebiedēšanas nolūkā.
         Apņemšanās Nr. 2
         Pagaidu valdība atbalsta 1997. gada Konstitūciju un garantē konstitucionālu iestāžu, piemēram, Fidži Cilvēktiesību komisijas, Valsts dienesta komisijas un Konstitucionālo iestāžu komisijas, normālu un neatkarīgu funkcionēšanu. Tiks saglabāta Lielās virsaišu padomes būtiska neatkarība un funkcionēšana.
         Apņemšanās Nr. 3
         Tiek pilnībā ievērota tiesu iestāžu neatkarība, tās var brīvi darboties, un visas attiecīgās personas ievēro to nolēmumus, jo īpaši:

                     —

                     pagaidu valdība apņemas līdz 2007. gada 15. jūlijam iecelt tribunālu saskaņā ar Konstitūcijas 138. panta 3. punktu,

                     —

                     tiesnešu iecelšanu un/vai atlaišanu turpmāk veic, stingri ievērojot konstitucionālus noteikumus un procedūras noteikumus,

                     —

                     karaspēks, policija un pagaidu valdība nekādā veidā neiejauksies tiesu darbībā, tostarp pilnībā respektēs juridiskās profesijas.

               Apņemšanās Nr. 4
         Visi kriminālprocesi saistībā ar korupciju notiek ar atbilstīgu tiesas kanālu starpniecību, un jebkuras citas iestādes, kuras var izveidot, lai izmeklētu iespējamus korupcijas gadījumus, darbosies saskaņā ar Konstitūciju.
         C.   Cilvēktiesības un pamatbrīvības

         Apņemšanās Nr. 1
         Pagaidu valdība veiks visus nepieciešamos pasākumus, lai veicinātu visu iespējamo cilvēktiesību pārkāpumu izmeklēšanu vai izskatīšanu atbilstīgi Fidži tiesību aktos noteiktajām dažādajām procedūrām un tajos paredzētajās instancēs.
         Apņemšanās Nr. 2
         Ja nepastāvēs draudi valsts drošībai, sabiedriskai kārtībai un drošībai, pagaidu valdība 2007. gada maijā atcels Valsts ārkārtējā stāvokļa noteikumus.
         Apņemšanās Nr. 3
         Pagaidu valdība ir apņēmusies nodrošināt, lai Fidži Cilvēktiesību komisija funkcionētu pilnīgi neatkarīgi un saskaņā ar Konstitūciju.
         Apņemšanās Nr. 4
         Tiek pilnībā ievērota izpausmes brīvība un plašsaziņas līdzekļu brīvība visos tās veidos, kā paredzēts Konstitūcijā.
         D.   Turpmākie pasākumi attiecībā uz apņemšanos

         Apņemšanās Nr. 1
         Pagaidu valdība apņemas uzturēt regulāru dialogu, lai varētu pārbaudīt panākto progresu, un nodrošina ES un EK iestādēm/pārstāvjiem pilnīgu piekļuvi informācijai par visiem jautājumiem attiecībā uz cilvēktiesībām, demokrātijas un tiesiskuma atjaunošanu Fidži miermīlīgā ceļā.
         Apņemšanās Nr. 2
         Pagaidu valdība pilnībā sadarbojas ar visām ES un EK misijām progresa novērtēšanai un uzraudzībai.
         Apņemšanās Nr. 3
         Pagaidu valdība, sākot no 2007. gada 30. jūnija, reizi trijos mēnešos nosūta progresa ziņojumus par Kotonū nolīguma svarīgākajiem elementiem un apņemšanos.
         Tiek atzīmēts, ka atsevišķus jautājumus var efektīvi risināt tikai ar pragmatisku pieeju, kas atzīst faktisko situāciju un ir vērsta uz nākotni.


title: 2009/737/EK: Komisijas Lēmums ( 2009. gada 5. oktobris ), ar ko izbeidz pārbaudes procedūru attiecībā uz pasākumiem, kurus noteikusi Urugvajas Austrumu Republika un kuri ietekmē viskija importu un pārdošanu Urugvajā

text:
               6.10.2009

               LV

               Eiropas Savienības Oficiālais Vēstnesis

               L 262/52

      KOMISIJAS LĒMUMS

   (2009. gada 5. oktobris),
   ar ko izbeidz pārbaudes procedūru attiecībā uz pasākumiem, kurus noteikusi Urugvajas Austrumu Republika un kuri ietekmē viskija importu un pārdošanu Urugvajā
   (2009/737/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 22. decembra Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules tirdzniecības organizācijas aizgādnībā (1), un jo īpaši tās 11. panta 1. punktu,
   tā kā:
   A.   PROCEDŪRAS PRIEKŠVĒSTURE

               (1)

               Saskaņā ar Regulas (EK) Nr. 3286/94 (turpmāk – “regula”) 4. pantu 2004. gada 2. septembrīSWA (Skotu viskija asociācija (the Scotch Whisky Association)) to savu dalībnieku vārdā, kas pārstāv skotu viskija ražošanas nozari, iesniedza sūdzību.

               (2)

               Sūdzības iesniedzējs apgalvoja, ka dažādie šķēršļi tirdzniecībā regulas 2. panta 1. punkta nozīmē traucē Kopienai pārdot skotu viskiju Urugvajas Austrumu Republikā. Visi sūdzībā minētie tirdzniecības šķēršļi bija tieši saistīti ar IMESI (Impuesto Especifico Interno) akcīzes nodokļiem Urugvajā, un tie bija:

                           a)

                           viskijs, kas nogatavots trīs vai vairākus gadus, ir izslēgts no zemāko nodokļu kategorijas;

                           b)

                              IMESI sistēmas nepietiekama pārskatāmība un prognozējamība;

                           c)

                           prasība uzlīmēt nodokļu markas importētajam viskijam;

                           d)

                           prasība samaksāt importa nodokļus avansā.

               (3)

               Sūdzības iesniedzējs arī apgalvoja, ka minētā prakse negatīvi ietekmēja tirdzniecību regulas 2. panta 4. punkta nozīmē.

               (4)

               Tādēļ, apspriedusies ar padomdevēju komiteju, kura izveidota ar regulu, Komisija nolēma, ka ir pietiekami daudz pierādījumu, kas pamato pārbaudes procedūras sākšanu, lai izvērtētu attiecīgos juridiskos un faktu jautājumus. Tādējādi 2004. gada 23. oktobrī tika sākta pārbaudes procedūra (2).

         B.   PĀRBAUDES PROCEDŪRAS KONSTATĒJUMI

               (5)

               Izmeklēšanas procedūras laikā Urugvajas iestādes pauda gatavību izzināt iespējas rast abpusēji pieņemamu risinājumu. Komisijas dienesti piekrita apspriesties par iespējamajiem līdzekļiem sūdzībā izvirzīto jautājumu risināšanai. Apspriedes gaitā Urugvajas iestādes ierosināja šādus lietas risinājuma elementus:

                           a)

                           attiecībā uz Urugvajas iestāžu pirmo praksi, saskaņā ar kuru viskijs, kas ir nogatavots trīs vai vairākus gadus, ir izslēgts no zemāko nodokļu kategorijas (un ES noteikumi paredz, ka viskijs ir jānogatavo vismaz trīs gadus), Urugvaja ierosināja no 2005. gada 1. jūlija atcelt minēto prasību;

                           b)

                           attiecībā uz diskriminējošo prasību uzlīmēt nodokļu markas uz importētajām viskija pudelēm Urugvaja apņēmās līdz 2005. gada 30. jūnijam grozīt attiecīgos noteikumus un piemērot tos 90 dienu termiņā;

                           c)

                           treškārt, SWA arī apgalvoja, ka Urugvajas valsts nodokļu režīms alkoholisko dzērienu jomā ir pretrunā VVTT, jo tas netiek pārvaldīts vienoti, objektīvi un taisnīgi. Urugvajas iestādes ierosināja sekmēt pārmaiņas IMESI akcīzes nodokļa struktūrā, lai “tas atbilstu starptautiski visplašāk atzītajām nodokļu sistēmām” līdz 2006. gadam;

                           d)

                           attiecībā uz ceturto aspektu, proti, prasību importa nodokli 80 % apmērā no preču muitas vērtības samaksāt avansā, tika panākta vienošanās, ka Urugvaja var saglabāt IMESI nodokļa avansa maksājumu sistēmu, lai novērstu izvairīšanos no nodokļiem.

         C.   NOTIKUMU GAITA PĒC IZMEKLĒŠANAS BEIGĀM

               (6)

               Pirmie divi Urugvajas iestāžu paredzētie pasākumi tika īstenoti saskaņotajā termiņā, savukārt izmaiņas IMESI struktūrā tika aizkavētas līdz 2007. gadam, kad Urugvaja ar 2007. gada 27. decembra Dekrētu Nr. 520/2007 ieviesa jaunus tiesību aktus par akcīzes nodokļiem.

               (7)

               Komisija 2008. gada sākumā pieprasīja Urugvajai vairākus skaidrojumus attiecībā uz konkrētā valsts nodokļa struktūras pārskatīšanu; tos sniedza 2009. gada maijā. Urugvajas iestāžu sniegtie skaidrojumi apstiprināja, ka Urugvajas sistēma darbojas saskaņā ar attiecīgajām PTO saistībām un Urugvajas apņemšanos strīda izšķiršanas procesā.

         D.   SECINĀJUMS UN IETEIKUMI

               (8)

               Ņemot vērā iepriekš minēto analīzi, tiek uzskatīts, ka ar pārbaudes procedūru panākta apmierinoša situācija, ciktāl tā saistīta ar šķēršļiem tirdzniecībā, par ko bija SWA iesniegtā sūdzība. Tādēļ saskaņā ar regulas 11. panta 1. punktu pārbaudes procedūra ir jāizbeidz.

               (9)

               Par šajā lēmumā paredzētajiem pasākumiem apspriedās ar Padomdevēju komiteju,

         IR NOLĒMUSI ŠĀDI.
   Vienīgais pants
   Ar šo izbeidz pārbaudes procedūru attiecībā uz pasākumiem, kurus noteikusi Urugvajas Austrumu Republika un kuri ietekmē viskija importu un pārdošanu Urugvajā.

      Briselē, 2009. gada 5. oktobrī

            Komisijas vārdā –

            Komisijas locekle

         Catherine ASHTON

      (1)  OV L 349, 31.12.1994., 71. lpp.

      (2)  OV C 261, 23.10.2004., 3. lpp.